**Ո Ր Ո Շ ՈՒ Մ**

**Կատարողական վարույթը կասեցնելու մասին**

«18» հուլիսի 2016թ. ք. Սիսիան

ՀՀ ԱՆ ԴԱՀԿ ապահովող ծառայության Սյունիքի մարզային բաժնի Սիսիան բաժանմունքի հարկադիր կատարող, արդարադատության կապիտան Հայկ Պետրոսյանս, ուսումնասիրելով 01.07.2015թ-ին հարուցված թիվ 09/01-01130174/15 կատարողական վարույթի նյութերը՝

**Պ Ա Ր Զ Ե Ց Ի**

Սյունիքի մարզի ընդհանուր իրավասության դատարանի կողմից տրված թիվ ՍԴ1/0315/02/14 կատարողական թերթի համաձայն պետք է «Վառ Կանթեղ» ՍՊԸ-ից հօգուտ «Ամերիաբանկ» ՓԲԸ-ի բռնագանձել 72648825.7 ՀՀ դրամ , որից 61875000 ՀՀ դրամը վարկի մնացորդն է, 4064954.4 ՀՀ դրամը տոկոսն է, 3646238.4 ՀՀ դրամը ժամկետանց վարկի համար տույժն է, 1368146,1 ՀՀ դրամը ժամկետանց տոկոսի համար տույժն է, 270000 ՀՀ դրամը վարկային հաշվի սպասարկման վճարն է, իսկ 1424486.8 ՀՀ դրամը վճարված պետական տուրքի գումարն է:

«Վառ Կանթեղ» ՍՊԸ-ից «Ամերիաբանկ» ՓԲԸ-ի բռնագանձել թիվ VP007229 վարկ տրամադրելու մասին լրացուցիչ համաձայնագրի 4.3,4.4 և 4.5 ենթակետերով սահմանված տոկոսներն ու տույժերը սկսած 20.08.2014 թվականից մինչև վճիռն օրինական ուժի մեջ մտնելու օրվանից սկսած մինչև պարտավորության դադարման օրը բռնագանձել 61875000 ՀՀ դրամ վարկի մնացորդի նկատմամբ համաձայնագրի 4.3 կետով սահմանված օրական 0.1 տոկոս ժամկետանց տոկոսադրույքը:

«Հրապարակային սակարկությունների մասին» ՀՀ օրենքի 35-րդ հոդվածի 8-րդ մասի համաձայն հերթական աճուրդի 106806355 ՀՀ դրամ մեկնարկային գնով Հրանտ Պարգևի Մինասյանին սեփականության իրավունքով պատկանող, գրավ դրված Սիսիան քաղաքի Իսրայելյան փողոց 1/1 հասցեում գտնվող սրճարանային համալիր շենք շինությունները հանձնվել են պահանջատիրոջը:

Պարտապանի գույքը բավարար չէ պահանջատիրոջ պահանջները կատարելու համար:

Վերոգրյալի հիման վրա և ղեկավարվելով ,,Սնանկության մասին,, ՀՀ օրենքի 6-րդ հոդվածի 2-րդ մասով, ,,Դատական ակտերի հարկադիր կատարման մասին,, ՀՀ օրենքի 28-րդ հոդվածի և 37-րդ հոդվածի 8-րդ կետով.

**Ո Ր Ո Շ Ե Ց Ի**

Կասեցնել` 01.07.2015թ-ին հարուցված թիվ 09/01-01130174/15 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում:

Որոշման պատճեն ուղարկել կողմերին:Որոշումը կարող է բողոքարկվել ՀՀ Վարչական դատարանի կամ վերադասության կարգով, որոշումը ստանալու օրվանից տաս օրվա ընթացքում:

**ՀԱՐԿԱԴԻՐ ԿԱՏԱՐՈՂ Հ. ՊԵՏՐՈՍՅԱՆ**